તળાવમાં આટલા બધા ફીણ કેમ વળે તે સમજવું પણ મુશ્કેલ લાગશે. પણ પરિસ્થિત જાણશો તો નવાઈ નહિ લાગે. આગામી વર્ષોમાં અમદાવાદના વસ્ત્રાપુર લેકમાં પણ ફીણ દેખાય ત્યારે ચોંકશો નહિ. વડોદરાના સુરસાગરમાં કે જામનગરના લાખોટા તળાવમાં પણ એકાદ દાયકામાં આટલી ગંદકી થશે તો નવાઈ નહિ લાગે. ફીણ થવાનું કારણ છે ગટરોનું પાણી. ગટરોના પાણી સાથે આવતી સંડાસ બાથરૂમની ગંદકી. ગટરોના પાણીની સાથે આવે છે ઢગલાબંધ સાબુ અને ડિટરજન્ટ શહેરીજનો વાપરે છે. સાબુ અને ડિટરજન્ટ સાથેનું પાણી તળાવમાં ભેગું થાય ત્યારે તથા અન્ય કારણોસર ફીણ વળવા લાગે છે.